Aarhuus Stifts-Tidende, 1837-04-08
Om den sørgelige Begivenhed, som tildrog sig Cassel Søndag Aften den 19de Marts, hvorved en for sin Virksomhed, Dygtighed og Driftighedsaand høist udmærket Borger, Muurmester af Profession, der forestod et stort Establissement, hvorved over 300 Mennesker vare satte i Arbeide, blev paa offentlig Gad overfaldet af en ung Artillerieofficeer, og af Denne ihjelstukket, meddeles i Aviserne nu følgende omstændelige Beretning: Muurmester Krause var en stærk og kraftfuld Mand, paa nogle og fyrgetyve Aar. Officeren heder Terap ski, og er Søn af en Embedsmand i et af Statsministeriets Bureauer, Krause var gaaet paa Commedie med sin Kone, tilligemed sin Svoger og hans Kone, for at see den Stumme fra Portici, og havde vist ikke havt nogen Ahnelse om, at han skulde døe den samme Aften. Da han efter Stykkets Slutning havde forladt Parqvettet, hvor han havde havt sin Plads, var han med sin Kone under Armen ilet hen mod Udgangen, men i Trængselen havde Lieutenant Terapskpaa en usømmelig Maade trængt sig ind paa hans Kone, og havde saaret hende saaledes paa Foden, med sine Sporer, at hun skreg høit af Smerte, hvorpaa Manden havde sagt til Officeren, at det ikke var anstændigt, saaledes at trænge sig frem. Men istedet for at bede om Forladelse, havde Officeren leet og sagt Vil De menagere Dem!" Herpaa havde Krause kun tilføiet: at det ikke var kavaliermæssigt." Saaledes have flere Øienvidner fortalt, at det var tilgaaet. Udenfor Skuespilhuset var Terapski traadt i Veien for Krause, der endnu bestandig havde sin Kone under Armen, og med truende Mine forlangt, at han skulde tage sine fornærmende Ord tilbage. Men Krause, var ikke den Mand, som lod sig forskrække, og da han troede, ikke at have givet Officeren nogen Grund til Klage, saa fortsatte han sin Vei, uden at svare ham. Officeren fulgte efter, og forsøgte fleregange at standse Krause, gjentagende sin Opfordring, men til ingen Nytte, Konerne skyndte paa deres Mænd, for at naae deres Hjem, og bade Officeren om at komme til Krause næst Morgen, for da i en roligere Stemming at faae det Passerede bilagt. Men Officeren forlangte Satisfaction paa Stedet, og nu opstod der i Wilhelmsgaden en Ordvexling, der blev saa alvorlig, at en Skildvagt, som stod udenfor en offentlig Bygning, iilte hid, for at stifte Fred. Men Terapski befalte Soldaten at gaa tilbage paa sin Post. Efter et Vidnes Udsagn raabte Officeren: "Jeg stikker Dem ihiel, hvis De ikke strax tager Deres Ord tilbage." Men Krause vedblev med sin Svoger, Begge bestandig med deres Koner ved Armen, saa hurtig som muligt at fortsætte deres Gang, for at naae deres Hjem, uden at ændse Offcerens Trudsler. Men i Nærheden af Gardes du Corps=Pladsen blev Krause atter indhentet af Officeren og bragt til at standse. Terapski holdt sin allerede blanktrukne Kaarde under Kappen, og gav Krause, dermed, uden at man i Mørket havde kunnet bemærke det, et Stik i Laaret. Han havde truffet en Puls aare og, da Kaarden var ført horizontal og med en saadan Force, at Kappe, Overkjole, Beenklæder og et Par Læderunderbeenklæder, vare gjennemborede, saaledes overskaaret den, at Blodet styrtede frem i Mængde. Krauses Svoger greb Officeren bagfra, for at afholde ham fra, at give den allerede Blesserede endnu flere Saar, da kastede Officeren Kappen af sig og forsvarede sig med sit blanke Vaaben, hvorved ogsaa Hiin blev saaret. Ogsaa Dennes Kone fik sin Haand skaaret istykker ved at gribe om Kaardespidsen for at hielpe sin Mand. Afmægtig blev Krause, bragt ind i den nærliggende Vagtstue, men Forblødningen havde allerede taget saadan Overhaand, at ingen Redning meere var mulig. Endnu engang blev hans Livsgeister vækkede, ved at gnide hans Tindinger stærkt med Lande Cologne; Krause slog endnu eengang sine Øine op, men døde strax derpaa. Officeren blev endnu samme Aften arresteret og bragt til Kastellet. En Krigsret er nu beskjæftiget med at undersøge Sagen. Gemytterne ere høist opbragte over denne Begivenhed, og man holder enhver personlig Sikkerhed for at være i Fare, hvis der ikke ved en haard Straf for Officeren statueres et afskrækkende Exempel for Fremtiden. Atter en Levendebegravet.